<classify> Taarifa kwa vyombo vya habari iliyotolewa jana na Ofisa Habari wa TFF, Baraka Kizuguto ilieleza kuwa usalama utakuwa wa kiwango cha juu na kwamba mashabiki wajitokeze bila tabu.Milango ya Uwanja wa Taifa itafunguliwa kuanzia saa 5 kamili asubuhi, huku barabara ya Changombe kuelekea Uwanja wa Taifa ikifungwa kuanzia asubuhi, na magari maalumu yenye stika maalumu ndiyo yatakayoruhusiwa kuingia eneo la Uwanja wa Taifa kwa kupitia barabara ya Mandela na Uwanja wa Uhuru.Upande wa ulinzi, Jeshi la Polisi na vyombo vingine vya usalama watakuwepo kuhakikisha usalama wa wapenzi wa mpira watakaokuja kushuhudia mchezo huo, vitu kama silaha, vilevi, mabegi na vitu vyenye ncha havitaruhusiwa kuingia ndani ya uwanja, alisema.Alisema tiketi za mchezo huo zilianza kuuzwa jana katika vituo 10 mbalimbali Dar es Salaam, ambapo kiingilio cha juu cha mchezo huo ni shilingi 30,000 na cha chini Sh 7,000.Shirikisho linawaomba wapenzi, wadau na mashabiki wa mpira wa miguu nchini kununua tiketi katika magari ya kuuzia tiketi na vituo vilivyopangwa, ili kuondokana na tatizo la kuuziwa tiketi zisizo halali kwa mchezo huo, alisema Mchezo huo utachezeshwa na mwamuzi Jonesia Rukyaa Kagera, akisaidiwa na mwamuzi Josephat Bulali Tanga, Samwel Mpenzu Arusha wote wakiwa waamuzi wenye beji za FIFA, mwamuzi wa akiba Elly Sasii Dar na Kamisaa wa mchezo huo atakua Khalid Bitebo Mwanza.  <topic>: MICHEZO 